Solan og Ludvig – Jul i Flåklypa

Solan og Ludvig – Jul i Flåklypa er en norsk animert eventyrkomedie og familiefilm fra 2013, regissert av Rasmus A. Sivertsen. Manuset er skrevet av Karsten Fullu basert på boka Solan og Ludvigs jul av Harald Sommerin Simonnæs, som igjen er basert på karakterer fra Kjell Aukrusts univers.

Den ble innspilt i stop-motion (dukkefilm) og ble produsert av Maipo Film i samarbeid med Qvisten Animation.

Jul i Flåklypa ble svært populær og ble med sine 854 000 besøkende den mest sette filmen på norske kinoer i 2013. I tillegg hadde den nesten 38 000 besøkende i 2014, noe som gjorde at det totale besøkstallet endte på 892 000.

Den fikk også meget god mottakelse fra anmelderne, med blant annet terningkast seks i Aftenposten, terningkast fem i VG, Dagbladet, Filmpolitiet og Bergens Tidende, og terningkast fire i Adresseavisen og FilmMagasinet.

 Handling 
Redaktøren for Flåklypa Tidende, Frimand Pløsen, har lovet snø, men når den ikke kommer som avtalt tyr han til hjelp fra oppfinneren Reodor Felgen. Han ønsker en maskin som kan gi hele bygden snø, men Reodor avslår ønsket, til stor forferdelse for Pløsen. Solan og Ludvig vil dermed også ha snø til jul, og får derfor Reodor til å gjennomføre det likevel. Omsider mestrer de det, men en ulykke følger til at Reodor blir usynlig. Reodor klarer midlertidig å få kontaktet Solan, men det etter at han også ble grepet av ulykken, hvor nebbet ble usynlig. Oppfinneren finner etter hvert en oppskrift som funker som et motmiddel, men den tar lenger tid å lage.

Samtidig finner Frimand Pløsen snømaskinen i Reodors verksted og tar den med til byens klokketårn. Han setter den på, men det uvisst om hvor stor kraft og hvor uferdig maskinen er. Etter hvert blir byen mer og mer dekket av snø, men på det punktet hvor hele Flåklypa nesten forsvinner vil han ikke skru den av. Grunnen til dette er at han finner et avisoppslag på at en by er dekket i snø mye mer betraktelig enn kun vanlig snø.

Når Reodor Felgen og Solan prøver å skru den av blir de tatt til fange av Pløsens presserobot. I dette øyeblikket er det kun Ludvig igjen som kan redde dagen. Han samler all motet han har og kommer seg inn etter å ha brukt usynlighetsmiddelet til Reodor. Presseroboten finner dem og jager dem ut igjen, uten å skru av maskinen. Reodor, Solan og Ludvig gjør et nytt forsøk, men i det Reodor og Solan blir dratt vekk er Ludvig alene – igjen. I et fullt race med presseroboten klarer han etter hvert å skru av maskinen og redde Flåklypa. Ludvig lærte omsider at alt er ikke så farlig som det ser ut til.

Stemmer
 Stemmeskuespiller  Rollefigur Trond Brænne  Reodor Felgen Trond Høvik  Ludvig Kari-Ann Grønsund  Solan Gundersen Kåre Conradi  Frimand Pløsen John Brungot  Melvind SnerkenEldre mann Anders Bye  Presseroboten Toralv Maurstad  Fortelleren Jakob Oftebro  Postmannen Eli Anne Linnestad  Enkefru Stengelføhn-Glad Eilif Hellum Noraker  Gurin Ingrid Vollan  Dame Fredrik Steen  Diverse menn

 Flåklypa-tetralogien (2013–2025) 
Qvisten Animasjon og Maipo har produsert fire Flåklypa-filmer med premiere i perioden 2013–2025. Solan og Ludvig: Jul i Flåklypa er den første i tetralogien. De tre øvrige er:
 2015: Solan og Ludvig – Herfra til Flåklypa
 2018: Månelyst i Flåklypa
 2025: Flåklypa – fra Paris til pyramidene

Referanser

 Eksterne lenker 



Kategori:Filmer fra 2013
Kategori:Norske filmer fra 2010-årene
Kategori:Norske animerte barnefilmer
Kategori:Norske familiefilmer
Kategori:Norske julefilmer
Kategori:Norske animerte filmkomedier
Kategori:Norske animerte eventyrfilmer
Kategori:Norskspråklige filmer
Kategori:Kjell Aukrust
Kategori:Vinnere av Sølvklumpen
Kategori:Amandaprisen 2014
Kategori:Amanda for beste barnefilm